Non confundir con Siro López, caricaturista galego.

**Siro López Fernández**, nado en Sarria o 20 de marzo de 1956, é un xornalista deportivo galego.

Especializado en baloncesto e fútbol, foi xefe de prensa do Deportivo da Coruña e ​​ten traballado en diferentes medios de comunicación nacionais, tanto de narrador deportivo como presentador ou colaborador.

Traxectoria
-----------

Dende os dez anos viviu coa súa familia en Barcelona, onde estudou e se licenciou en xornalismo na Facultade de Ciencias da Información de Bellaterra na Universidade Autónoma de Barcelona.

### Director de deportes de Telemadrid

Entre 2000 e 2010, foi o director de deportes de Telemadrid, sendo á súa vez desde 2004, presentador da sección de deportes das *Telenoticias* da canle rexional. Anteriormente, desempeñou diferentes cargos en diversos medios e institucións, como responsable de prensa do Deportivo da Coruña, editor e narrador de baloncesto do equipo de José María García en Antena 3 Radio, xefe de deportes da Coruña e Santiago de Onda Cero e posteriormente redactor xefe de Don Balon e director da páxina web 'Defensacentral.com'.

### Contexto nos medios de comunicación de televisión

Foi un dos fundadores de *Punto Pelota* xunto con Tomás Roncero ou José Damián González, que permaneceron desde o seu inicio en 2008 ata a fin do programa en 2013. A partir do 6 de xaneiro de 2014 comezou como socio no novo proxecto de Josep Pedrerol en Atresmedia, *El chiringuito de jugones*.

Pouco despois dun mes, o 10 de febreiro de 2014, anunciábase a súa marcha ao outro gran grupo privado de televisión do país, Mediaset España, participando nos debates do programa deportivo de medianoite rival do de Pedrerol, *Tiki-Taka*, en Energy e como colaborador en Deportes Cuatro.

### Narrador de baloncesto en Mediaset España

Un dos motivos da fichaxe de Siro polo grupo de Fuencarral foi a posibilidade de ser o principal narrador dos partidos en España no Mundial de 2014 que a selección disputou como anfitrión, e no Eurobasket 2015. Narrou estes dous campionatos xunto co especialista internacional en baloncesto Antoni Daimiel e o ex xogador José Miguel Antúnez.

### Presentador de *La Goleada* en 13tv

Entre outubro de 2014 e febreiro de 2015 presentou xunto con Danae Boronat, o debate deportivo de medianoite *La goleada* na canle 13tv, competindo na medianoite deportiva do TDT de domingo a xoves, cos seus antigos compañeiros de *El chiringuito de jugones*, dirixida por Pedrerol. 13tv cancelou o programa a mediados da tempada debido á baixa audiencia.

Notas
-----

1. ↑  TV3-APM? Siro López youtube.com
2. ↑  Marbán Bermejo, Roberto (16 de marzo de 2011). "Siro López deja 'Defensa Central' tras la polémica por un artículo que relacionaba el tumor de Abidal con el dopaje". *Periodista Digital* (en castelán). Consultado o 3 de abril de 2021.
3. ↑  Siro López abandona a Josep Pedrerol y ficha por 'Tiki Taka' en Mediaset
4. ↑  "Siro López abandona a Josep Pedrerol y ficha por ‘Tiki Taka’ en Mediaset". *Periodista Digital* (en castelán). 10 de febreiro de 2014. Consultado o 3 de abril de 2021.
5. ↑  "Siro López y Danae Boronat presentarán 'La Goleada'". *Marca* (en castelán). 3 de outubro de 2014. Consultado o 3 de abril de 2021.

|  |  |
| --- | --- |
| Control de autoridades | 
* Wd: Q16632149
* IMDb: nm3800098
* TMDb: 2582712

 |